Spoštovani,

sem Dejan Preradović, učitelj TJA na OŠ Frana Erjavca. V času, ko bo šola zaprta vam bom po easistentu in emailu pošiljal nekaj materiala za ponavljanje učne snovi, ki smo jo obravnavali v drugem ocenjevalnem obdobju.

Prva tema za katero pošiljam material so dnevi v tednu in meseci:

1. Najprej naj učenci rešijo delovni list št. 1. Pri prvi nalogi naj dneve v tednu postavijo v pravilni vrstni red, pri drugi nalogi pa morajo sestaviti besede, da dobijo mesece, ki jih morajo potem postaviti v pravilni vrstni red. Dneve in mesece naj ponovijo tudi ustno, brez gledanja na list.

2. Nato naj rešijo še drugi delovni list.

Pri prvi nalogi morajo besede nad besedilom vstaviti v besedilo. Takšne naloge še nismo delali pri TJA in je pretežka za tretji razred, ampak naj jo vseeno poskusijo rešiti.

Za morebitna vprašanja sem na voljo na dejan.preradovic@os-franaerjavca.si .

Lep pozdrav

Dejan Preradović